CELEX: 62010TN0084
Language: da
Date: 2010-02-22 00:00:00
Title: Sag T-84/10: Sag anlagt den 22. februar 2010 — Regione Puglia mod Kommissionen

1.5.2010   
            
            
               DA
            
            
               Den Europæiske Unions Tidende
            
            
               C 113/58
            
         Sag anlagt den 22. februar 2010 — Regione Puglia mod Kommissionen
   (Sag T-84/10)
   2010/C 113/89
   Processprog: italiensk
   
      Parter
   
   
      Sagsøger: Regione Puglia (Bari, Italien) (ved avvocati F. Brunelli og A. Aloia)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Den anfægtede beslutning annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Dette søgsmål tilsigter en annullation af Europa-Kommissionens beslutning K(2009) 10350 af 22. december 2009 om ophævelse af en del af Den Europæiske Fond for Regionaludviklings (EFRU) støtte til det operative program POR Puglia Mål 1 2000 — 2006, hvorved alene dens artikel 4 opretholdes.
   Der er nedlagt påstand herom på baggrund af Regione Puglias præcise konstatering om rigtigheden af og begrundelsen for de af Kommissionen fremsatte kritikpunkter over for regionen, samt om, at den metode, Kommissionen har anvendt til sin vurdering af revisionen udført i 2007 og 2009, er retsstridig og urigtig.
   Regione Puglia har nærmere bestemt gjort gældende, at beslutningen blev truffet på følgende baggrund:
   
               —
            
            
               EF-inspektørernes kontroller, der ligger til grund for beslutningen, er ikke blevet behørigt og præcist udført.
            
         
               —
            
            
               Resultaterne, som disse er nået til for hver akse og hver foranstaltning samt for alle de gennemførte kontroller stemmer ikke overens med og finder ikke støtte i den undersøgte og forelagte dokumentation, og de er i visse tilfælde blevet lagt til grund uden en vurdering af lovgivningen på området.
            
         
               —
            
            
               Under alle omstændigheder er de udførte kontroller ud fra et metodologisk synspunkt ikke egnede til at bekræfte og underbygge Kommissionens endelige konklusioner, som i øvrigt er uimodsigelige, da de ikke er passende begrundet og/eller bevist.
            
         Kommissionen har heller ikke taget hensyn til følgende:
   
               —
            
            
               De forskellige resultater af revisionerne udført af Den Europæiske Revisionsret og Den Italienske Republiks økonomi- og finansministerium.
            
         
               —
            
            
               De bemærkninger og indsigelser, som regionen hver gang har fremsat detaljeret, bevist og præcist som svar på Kommissionens fremsatte kritikpunkter og anmodninger, ligesom
            
         
               —
            
            
               Kommissionen har tilsidesat samarbejdspligten, som skal begunstige forholdet mellem Kommissionen og støttemodtageren, idet den har truffet afgørelse og fremsat bedømmelser, endnu inden den havde modtaget og undersøgt de svar og afklaringer, den havde anmodet Regione Puglia om.